Valtaosalla 15-vuotiaista matkapuhelin - Kotimaa - Uutiset - MTV.fi
Kotimaa Julkaistu 11.08.2004 10:34 (Päivitetty 12.08.2004 08:14)
arkistokuvaa Copyright MTV Oy 2001
13-15-vuotiaista suomalaisnuorista noin 85 prosenttia omistaa matkapuhelimen. Myös yhä useampi alle 12-vuotias omistaa kännykän.
Lasten keskuudessa matkapuhelinmarkkinat ovat viime vuoden aikana kasvaneet lähes 15 prosenttia.
Matkapuhelimen omistaa alle 12-vuotiaista noin 75 prosenttia ja 13-15-vuotiaista noin 85 prosenttia. Tämä käy ilmi Tampereen teknillisen yliopiston Porin yksikön vuosina 2000-2004 tekemästä pitkittäistutkimuksesta.
Lasten matkapuhelinten omistus vakiintui 2000-luvun alusta tähän vuoteen. Nyt havaittu markkinoiden kasvu olikin tutkijoille hienoinen yllätys. Vaikka yhä useampi lapsi omistaa puhelimen, heidän puhelinlaskunsa eivät ole kasvaneet. Tämä johtuu saldorajoituksista ja operaattorien tarjoamasta ilmaisesta puheajasta.
Toimittaja Dave Liebkind kuollut "Takakonttitapauksen" yksityiskohtia tutkitaan